Morsencc

Morsencc (Morsenchio in italian) l'è on quarter de Milan, che 'l se troeuva a sud-est del centro, in del Municipi 4.

El se troeuva in su la strada che incoeu l'è ciamada via Bonfadini, e 'l gh'aveva duu alter nucli, ciamaa Meregiaa (Merezzate) e Morsencin (Morsenchino).
L'è on borgh bell vegg, già che semm de la soa esistenza giamò a partì del Dusent: al temp de fatt a gh'era on gesioeu cont intorna on cimiteri: in del 1571 el gesioeu l'è staa anca visitaa del San Carlo.
L'è staa per on bell poo de temp on comun indipendent: al temp di piev el partegniva a la Piev de San Donaa. On tocch del paes però el partegniva ai Corp Sant de Milan.

In del 1870 l'è staa taccaa a Mezzaa, per poeu finì a Milan on quai ann dopo.

Al dì d'incoeu del vegg paes a resta quasi domà la cassina de Meregiaa.

 Bibliografia 
 Riccardo Tammaro, Borghi e cascine della zona 4, comune di Milano, 2009.

Categoria:Corp Sant de Milan
Categoria:Comun de la Piev de San Donaa